Mängu poliitiliselt poolelt domineerivad siin kuus suurt nn Faction'it, kes on omavahel kas liidu või vaenujalal: Enforcers, Lightbearers, Techs, Travelers, Vistas ja CHOTA (Children of the Apocalypsis). Enforcerid leiavad, et maailma  taastamiseks on vaja seadust ja korda, "kõva rusikat" ning nende käest saab parimat lahingväljaõpet. Neile vastanduvad CHOTA-d, tüüpilised anarhistid ja punkarid. Techid usuvad, et maailma päästaks kõrgtehnoloogia taasloomine, nende antagonistid, puukallistajatest Vistad aga leiavad, et korra tehnoloogia tsivilisatsiooni tappis, seega on vaja ta lõplikult välja juurida. Travelerid aga pole lihtsalt reisumehed, nii nimetavad ennast viimaste maffiaperekondade järeltulijad. Midagi pole püha, kui see tõotab  kasu, kaasa arvatud inimelu. Üks FE vanasõnugi kuulutab: "Life is cheap, bullets are expensive!" Nende vastandiks on Lightbearerid, kes nagu nimestki näha, püüavad olla selleks valguse- ja lootusekiireks, mis inimkonna uuele tõele viib. Oma tõekspidamistes on nad nagu segu paljudest Ida religioonidest, budism ja Zen jne. Kõik need factionid saab paigutada suurele Faction Wheel'ile, iga factioni kõrval on tema liitlased, otse vastas surmavaenlane, ja tolle kaks kõrvalolevat on ka vaenulikud. Kui teete nt  questi, mis annab 2000 faction-boonust Enforceritega, siis tuleb1000 positiivset boonust ka Techide ja Lightbeareritega. Traveleridega ning Vistadega kaotad sa samal ajal 2000 punkti ja arhivaenlaste CHOTA-dega koguni 4000 punkti. Samas aga pole mängija naelutatud ühte factioni külge elu lõpuni - miskil ajal saab ta hakata teenima boonust kõrvalfactioniga, kuni juba suhted edasisega paremad, siis tollega ja viimaks on jube endine ürgvaenlane äkitselt sõbraks saanud. Lisaks nimetatud kuuele suurgrupeeringule,  mille liikmeks saab astuda ka mängija, tegutseb siin ka mitmeid NPC-de gruppe, kellest tuntuimad on Bankers (pankurid) ja Franklin Riders (omamoodi postimeeste liiga). Nendega on igati kasulik sõbraks saada ja factionit teenida, lisaks ei kahjusta nende faction ühegi muu olemasoleva oma. Ja kõige lõpuks tegutseb mängus veel hulk saasta (scum) NPC-grupeeringuid, kelle mahanottimise eest silitavad su pead kõik suured factionid (Devil's Owns, Judges, CoGs jne).